Marec 2005



Úmrtia 
 1. marec – Dezider Castiglione, slovenský akademický maliar, venoval sa maľbe, kresbe, grafike a monumentálnej tvorbe v architektúre (* 1924)
 3. marec – Rinus Michels, holandský futbalový tréner a hráč (* 1928)
 6. marec – Hans Albrecht Bethe, nemecký fyzik (* 1906)
 7. marec – Philip Lamantia, americký básnik, redaktor a učiteľ (* 1927)
 7. marec – Jozef Stank, bývalý minister obrany a vedúci kancelárie prezidenta (* 1940)
 8. marec – César Lattes, brazílsky experimentálny fyzik (* 1924)
 8. marec – Aslan Alijevič Maschadov, čečenský separatistický vodca, zabitý ruskými jednotkami (* 1951)
 14. marec – Akira Jošizawa, japonský origamista (* 1911)
 17. marec – George Kennan, americký politik, tvorca americkej zahraničnej politiky v období studenej vojny (* 1904)
 17. marec – Andre Norton, spisovateľ sci-fi a fantasy (* 1912)
 18. marec – Andrej Egyed, bývalý riaditeľ slovenských železníc (* 1941)
 22. marec – Kenzó Tange, japonský architekt (* 1913)
 25. marec – Jozef Hodorovský, slovenský herec (* 1921)
 26. marec – James Callaghan, bývalý britský premiér (* 1912)
 30. marec – Robert Creeley, americký básnik (* 1926)

3. marec 
 V Iraku zastrelili sudcu, ktorý mal súdiť prominentov bývalého režimu Saddáma Husajna. Krvavé násilie sa tým nezastavilo. Dva samovražedné útoky v Bagdade zabili najmenej 10 ľudí, ďalších 40 je vážne zranených. STV

4. marec 
Steve Fossett vytvoril nový svetový rekord. Podarilo sa mu obletieť Zem bez medzipristátia, pričom let trval 66 hodín. SME
 Škody na dreve v Tatranskom národnom parku po veternej kalamite v novembri 2004 sú odhadované na 1,8 miliardy korún. SME

5. marec 
 Iracki únoscovia prepustili na slobodu taliansku novinárku Giulianu Sgrenovú. SME
 Oslobodenú novinárku Giulianu Sgrenovú postrelili pri ceste na letisko americkí vojaci. Utrpela zranenie pleca a bola prevezená do nemocnice v Bagdade. SME
 Tuhé mrazy sužujú aj zvyšok Európy, v Paríži museli doobeda uzavrieť pre návštevníkov aj Eiffelovu vežu. SME
 Pri južných brehoch Nórska začal horieť tanker po tom, čo nabehol na plytčinu. SME

6. marec
 Americká ministerka zahraničných vecí Condoleezza Riceová prisľúbila pomoc pri vyšetrovaní streľby na prepustenú novinárku. SME
 Sýrske jednotky sa z Libanonu stiahnu na sýrsku stranu spoločnej hranice, informovala sýrska ministerka Busaina Saabanová. SME

7. marec 
Európska komisia schválila softvérové patenty napriek tomu, že ich na prerokovanie vrátil Európsky parlament. Foundation for a Free Information Infrastructure hovorí o smutnom dni pre demokraciu. ITNews root.cz
 Taliansko usporiadalo štátny pohreb dôstojníkovi tajných služieb Nicolovi Caliparimu, ktorého v piatok zastrelili za nejasných okolností americkí vojaci, keď prepravoval oslobodenú taliansku novinárku na letisko. Pravda
 Požiar na nórskom tankeri Champion Fjord sa včera po vyše 24 hodinách skončil. Zostávajúcich 740 ton paliva pre naftový pohon tankeru sa do mora nedostalo. Pravda
 Kostru jedného z najstarších predkov človeka, ktorý už chodil vzpriamene, objavili na severovýchode Etiópie. Hominid obýval oblasť Afar pred 3,8 až štyrmi miliónmi rokov. Pravda

8. marec 
 Sýria začne dnes s presunom vojenských jednotiek k svojim hraniciam zo západných a severných častí Libanonu. Pravda
Litovský prezident Valdas Adamkus sa podobne ako jeho estónsky kolega Arnold Rüütel nezúčastní na oslavách šesťdesiateho výročia víťazstva nad fašizmom v Moskve, kam ho podobne ako iných štátnikov pozval ruský prezident Vladimir Putin. Pravda
 Komunisti, ktorí sa od Moskvy odvrátili k Európe, zostali najsilnejšou stranou Moldavska. V nedeľných parlamentných voľbách, ktoré podľa európskych pozorovateľov „v zásade“ splnili medzinárodné štandardy, získala strana prezidenta Vladimira Voronina 46 % hlasov. Pravda

9. marec 

 Včera bol v obci Tolstoj Jurt zabitý vodca čečenských rebelov Aslan Maschadov. SME
 Jacksonovi obhajcovia chcú dokázať nespoľahlivosť korunného svedka. Mladší brat údajne zneužívanej obete v procese proti Michaelovi Jacksonovi priznal v utorkovom krížovom výsluchu, že klamal. SME
 Jeden z najsilnejších cyklónov v histórii sa približuje k severovýchodnému pobrežiu Austrálie. SME
 Vážne chorý 84-ročný pápež Ján Pavol II. previedol svoje povinnosti spojené s Veľkou nocou na iných predstaviteľov cirkvi, ponechal si len tradičné požehnanie cez Veľkonočnú nedeľu. Pravda

10. marec 
 Na Filipínach zomrelo 25 detí na otravu jedlom v meste Mabini v provincii Bohol. Ďalších sto detí museli hospitalizovať. Pravda
 Poľský minister hospodárstva Jerzy Hausner oznámil včera svoju demisiu. Premiér Marek Belka ju prijal. Pravda
 Cyklón Ingrid dnes zasiahol severovýchodné pobrežie Austrálie. SME
 Na internete je oddnes knižnica EU. SME
 Siedmi islamskí teroristi, ktorí sa zúčastnili na bombových útokoch na vlaky v Madride 11. marca minulého roka a ktorí sa neskôr vyhodili do vzduchu, keď ich vypátrala a obkľúčila polícia, plánovali uskutočniť v Španielsku sériu ďalších teroristických útokov. SME

11. marec 
 Český najvyšší súd včera oslobodil Michala Zítka, ktorý pred piatimi rokmi vo veľkom náklade vydal nový, úplný preklad knihy Mein Kampf nacistického vodcu Adolfa Hitlera. SME
 Bývalého premiéra srbskej provincie Kosovo Ramusha Haradinaja obvinil Medzinárodný trestný tribunál pre bývalú Juhosláviu (ICTY) z vrážd, znásilňovania a perzekúcií voči srbskému obyvateľstvu Kosova vo vojne v rokoch 1998 až 1999. SME
 Na obete krvavých atentátov v Madride sa dnes bude spomínať v tichosti. Desať bômb v štyroch vlakoch zabilo 11. marca 191 ľudí, z toho 40 cudzincov. SME
 Nástupcom čečenského povstaleckého vodcu Aslana Maschadova sa stane islamský extrémista a wahhábista Abdul Chalim Sajdulajev. Je to takmer neznámy človek, vybral ho však čečenský veliteľ Šamil Basajev. SME
 Najmenej 47 mŕtvych a sto zranených si vyžiadal samovražedný bombový atentát na účastníkov pohrebu v šiitskej mešite v severoirackom Mosule. Pravda

12. marec 
 Šachový virtuóz Gari Kasparov oznámil, že končí svoju profesionálnu kariéru. Chce sa pustiť do politiky. Pravda
 V Británii prepustili deväť ľudí, ktorí boli zadržiavaní bez súdu pre podozrenie z podpory terorizmu. Pravda
 Dnes uplynie 60 rokov od smrti Anny Frankovej v koncentračnom tábore Bergen-Belsen. Pravda
 Španielski moslimskí duchovní vydali fatvu (islamský edikt), v ktorej označili Usámu bin Ládina za odpadlíka a vyzvali veriacich, aby ho odsúdili. SME
 Existenciu veľkej, ale neviditeľnej galaxie oznámil medzinárodný tím vedcov. Ide pravdepodobne o prvú pozorovanú galaxiu, utvorenú „skrytou“ či „temnou“ hmotou. SME

13. marec 

 Irán súhlasí s dočasným pozastavením obohacovania uránu, aby svetu dokázal, že sa nesnaží vyrobiť jadrové zbrane, vyhlásil dnes vo venezuelskom Caracase iránsky prezident Muhammad Chatámí. SME

14. marec 
 Pápeža Jána Pavla II. včera prepustili z nemocnice a ďalej sa už bude zotavovať vo Vatikáne. Pravda
 Argentína deportovala do Čile 83-ročného nacistu, Nemca Paula Schäfera, ktorého čilskí vyšetrovatelia usvedčili z pedofílie. Schäfer bol na úteku osem rokov a chytili ho vo štvrtok. Pravda

15. marec 
 Vatikán po dobe mlčania vyhlásil, že jedna z najpredávanejších a najkontroverznejších kníh Da Vinciho kód je založená na „nehanebných a nepodložených klamstvách“. Pravda
 Kosovský prezident Ibrahim Rugova prežil pokus o atentát po tom, ako pri jeho konvoji prechádzajúcom centrom Prištiny explodovalo výbušné zariadenie. Pravda

16. marec 

 Libanonský premiér Umar Karámí začal v utorok rozhovory o zostavení novej vlády „národnej jednoty“. SME

17. marec 

 Česká Národná knižnica včera v Paríži uspela a podarilo sa jej v dražbe kúpiť fragment latinského prekladu známej Dalimilovej kroniky. Zaplatila 300-tisíc eur. SME

18. marec 

 Izraelská armáda včera formálne odovzdala palestínske mesto Jericho na Západnom brehu a oblasť okolo neho pod palestínsku kontrolu. SME

19. marec 
 Nemecký parlament schválil včera zmeny v zákonoch, cieľom ktorých je uľahčiť zákaz zhromaždení a pochodov neonacistov. Spolková rada schválila predlohu zákona veľkou väčšinou, tak ako pred týždňom Spolkový snem. Pravda
 Generálny tajomník OSN Kofi Annan vyzýva členské štáty na zásadnú reformu tejto organizácie. SME
 Výrazné oteplenie v celej Európe ohrozuje záplavami Poľsko, Rakúsko, Nemecko a Česko. SME SME

20. marec 
 Zatiaľ jednu obeť si vyžiadalo silné zemetrasenie v sile sedem stupňov na otvorenej Richterovej stupnici, ktoré v nedeľu zasiahlo juhojaponský ostrov Kjúšú. Pravda

21. marec 

 Desiatky mŕtvych si vyžiadalo vyčíňanie dvoch tornád, ktoré sa v nedeľu prehnali severnými oblasťami Bangladéša. SME
 Silné zemetrasenie otriaslo krátko po polnoci východoindonézskym ostrovom Alor. Nevyžiadalo si však zrejme žiadne obete ani materiálne škody. Otrasy mali silu 6,0 stupňov Richterovej stupnice. SME

22. marec 
 Zázračné dieťa, štrnásťročný Američan Brandenn Bremmer, s IQ 178, dobrovoľne opustil tento svet. Pravda
 Už 93 ľudí podľahlo v severoangolskej provincii Uíge zatiaľ neznámemu typu hemoragickej horúčky. Pravda

23. marec 

Izrael  ako prvý ruský alebo predtým sovietsky najvyšší predstaviteľ navštívi v apríli ruský prezident Vladimir Putin na pozvanie izraelského prezidenta Mošeho Kacava. Pravda

24. marec 
 Sudcovia v Atlante zamietli žiadosť rodičov Terri Schiavovej, aby lekári znovu zaviedli výživu ich dcére s ťažko poškodeným mozgom, ktorá nehybne leží už pätnásť rokov. Pravda
 Irackí a americkí vojaci zničili výcvikový tábor povstalcov neďaleko irackého Tikrítu. Podľa irackej vlády pri útoku zabili 85 rebelov. Pravda

25. marec 
 Americký fyzik Richard Feynman predpovedal nástup nanotechnológií už v roku 1959, a jeho vízie sa začínajú postupne napĺňať. SME
 Kanadská vláda na tento rok povolila rybárom, že môžu zabiť 319-tisíc tuleňov. SME
 Prokuratúra v Miláne začala ďalšie vyšetrovanie voči talianskemu premiérovi a mediálnemu magnátovi Silviovi Berlusconimu pre podozrenie z korupcie a krátenia daní. SME

26. marec 
 Začala svetová výstava Expo 2005 v japonskej prefektúre Aiči. SME
 Kirgizskom otriasol vo štvrtok bleskový štátny prevrat, po ktorom z krajiny utiekol autoritársky prezident Askar Akajev. V chaose rýchlo rezignovala aj vláda. SME

28. marec 
 Iracké bezpečnostné jednotky obkľúčili dnes najhľadanejšieho teroristu v Iraku, Abú Musába al-Zarkáwího. SME

29. marec 
 Indonézsku provinciu Aceh na ostrove Sumatra a na blízkych ostrovoch Simeuleu a Nias zasiahlo ničivé zemetrasenie v sile 8,7 stupňa Richterovej stupnice. Pravda

31. marec 
 Pakistan dnes úspešne otestoval vlastnú balistickú raketu krátkeho doletu zem-zem, schopnú niesť jadrové hlavice. SME
 Ukrajinský prezident Viktor Juščenko dnes potvrdil, že ukrajinskí vojaci sa do konca roka stiahnu z Iraku. SME

Udalosti v minulosti 
pozri zoznam mesiacov podľa rokov pre podrobnejší zoznam.
2005: január február marec

2005